মসজিদে তোবা
মসজিদে তোবা বা তোবা মসজিদ (উর্দু: مسجد طوبٰی‎‎) গোল মসজিদ নামেও পরিচিত, পাকিস্তানের সিন্ধু প্রদেশের করাচী শহরের একটি মসজিদ। এটি করাচীর ডিএইচএ (প্রতিরক্ষা আবাসন কর্তৃপক্ষ) এর দ্বিতীয় পর্যায়ে অবস্থিত। মসজিদটির নির্মাণকাজ ১৯৬৬ সালে শুরু হয় এবং ১৯৬৯ সালে শেষ হয়। মসজিদটির নকশা করেন পাকিস্তানি স্থপতি বাবর হামিদ চৌহান এবং প্রকৌশলী ছিলেন জহির হায়দার নকভি। এই মসজিদটিতে ৫,০০০ লোকের স্থান সংকুলান হয়।